Hjallerup Marked er overstået for denne gang, og politiet kan se tilbage på nogle forholdsvist rolige dage på markedspladsen. Der har været et par voldssager og 19 anmeldelser om tyveri, oplyser vagtchef ved Nordjyllands Politi Karsten Højrup Kristensen. Desuden har politiet i forbindelse med en razzia anholdt 12 spritbilister. - Det er gået tilforladeligt. Det her er jo ikke alverden, når så mange mennesker er samlet, siger Karsten Højrup Kristensen.

Opsummering:
En kvart million mennesker har været omkring Hjallerup i denne weekend. Det har som altid givet arbejde til politiet. Men ikke ret meget.